Tira tanmeglant d tin yugten deg urti asefran n Lewnis At Mangellat d tin id yellan s waṭas n wudmawen: yella usefru yebnan ɣef unemgal ger tseddarin, yella usefru anda id tella tira n tenmagla d axel n tseddart, anda yal awal icud ɣer wayaḍ xas akken d inemgalen. Deg tmedyazt n Ayt Mangellat, awal yettbin-d unamek-ines ma yella icud s awal is-d yellan d anemgal , mqabalen ,ttaken-d udem i cebḥen i tira . Ma yella seg tama n usentel, nwala belli tamedyazt n unaẓuṛ-agi d tin ifazen mačči d menwala iy zemren ad yurars wawalen akken ixeddem umedyaz-a acekku tezga d aɣerbaz anda yezmer ad yelmed yal amdan.